Stay (Monika Linkytė-sang)

«Stay», også kjent som «Stay – ČIŪTO TŪTO», er en sang med den litauiske sangeren Monika Linkytė. Den ble utgitt 14. februar 2023, men ble første gang fremført 28. januar 2023 under sangkonkurransen Pabandom iš naujo! 2023. Den vant konkurransen og var Litauens bidrag til Eurovision Song Contest 2023 i Liverpool.

Om sangen 
I en pressemelding fra Litauens nasjonale radio og televisjon (LRT) fortalte Linkytė at hun skrev sangen sammen med den latviske musikeren Chris Noah (født Krists Indrišonoks) under en ikke-planlagt låtskriver-økt. Hun ønsket å skrive en sang om hvor viktig det er å «stoppe opp og vende tilbake til seg selv». Noen av verselinjene i sangene relaterer til litauiske folke-sutraer der en snakker om å lytte til sitt eget hjerte.

Sangene var en av deltakerne i den litauiske sangkonkurransen Pabandom iš naujo! 2023 (Vi prøver på nytt! 2023), der vinneren fikk representere Litauen i Eurovision Song Contest. I finalen 19. februar fikk «Stay» flest poeng og vant med det retten til å representere Litauen. 

Litauen deltok i semifinale 2 torsdag 11. mai i Liverpool. Der ble «Stay» nummer fire og kvalifiserte seg til finalen lørdag 13. mai. I finalen kom låten på ellevteplass med 127 poeng.

Listeplasseringer

Referanser 

 

Sanger fra 2023
Litauisk musikk
Bidrag til Eurovision Song Contest 2023